lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca lv lv sl lv lv es uk es en en es lv en lv pt lv ca lv ca lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Horvātija uzvar Spāniju un revanšējas par graujošo zaudējumu
2018. gada 16. novembris 10:07
Uzvaras vārtus kompensācijas laikā gūstot Tinam Jedvajam, Horvātijas futbola izlase ceturtdien svinēja panākumu UEFA Nāciju līgas mačā.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
Šī gada Pasaules kausa fināliste Horvātija A divīzijas ceturtās grupas mačā savā laukumā ar 3:2 (0:0) pārspēja Spāniju, kurai iepriekšējā savstarpējā cīņā kapitulēja ar rezultātu 0:6.
Visi pieci vārti šajā spēlē tika gūti otrajā puslaikā. Vispirms 54.minūtē precīzi sita horvātu uzbrucējs Andrejs Kramaričs, bet divas minūtes vēlāk izlīdzinājumu panāca Dani Sevaljoss. Otro reizi horvāti izvirzījās vadībā 69.minūtē, kad vārtus guva aizsargs Jevajs, taču arī šoreiz spāņi panāca neizšķirtu, 11 metru soda sitienu realizējot Serhio Ramosam.
Tiesa, pēdējais vārds šajā mačā piederēja horvātiem. Kompensācijas laika otrajā minūtē pirmais pie Davida de Heas atsistās bumbas bija Jedvajs, kurš mājiniekiem izrāva uzvaru.
"Šī ir ļoti smaga grupa, taču mēs negaidījām, ka būs divi zaudējumi. Pirmos vārtus ielaidām kļūdas dēļ, otrie bija labi izkombinēti, bet trešos zaudējām, kad abas komandas izmisīgi centās izraut uzvaru," pēc mača atzina Spānijas izlases galvenais treneris Luiss Enrike.
Šīs grupas līderpozīcijā ar sešiem punktiem četrās spēlēs ir Spānija, bet pa četriem punktiem trīs mačos guvušas Anglija un Horvātija.
Tikmēr Pasaules kausā bronzu izcīnījusī Beļģija A divīzijas otrās grupas spēlē mājās ar 2:0 (0:0) apspēlēja Islandi.
Beļģiem abus vārtus guva Mišī Bačuajī.
"Pildījām spēles plānu un otrajā puslaikā tikām atalgoti par uzbrūkošo spēli. Islande spēlēja organizēti un labi aizsargājās, tādējādi mums bija jābūt pacietīgiem. Zinājām, ka nebūs viegla spēle," pēc uzvaras pauda Bačuajī.
Šajā grupā līdere ar trim punktiem deviņās spēlēs ir Beļģija, ar sešiem punktiem seko Šveice, bet Islande četrās cīņās palikusi bešā.
Tikmēr B divīzijā ceturtdien notika viena spēle, kurā Austrija savā laukumā nospēlēja neizšķirti 0:0 (0:0) ar Bosniju un Hercegovinu.
Neizšķirts bosniešiem netraucēja nodrošināt ceļazīmi uz A divīziju.
Šajā grupā ar desmit punktiem četrās spēlēs uzvarējusi Bosnija un Hercegovina, Austrija trīs spēlēs iekrājusi četrus punktus, bet bez punktiem ir Ziemeļīrija.
C divīzijā Igaunija otrās grupas spēlē viesos ar 0:2 (0:1) zaudēja Ungārijai. Ungāriem vārtus guva Villi Orbāns un Ādams Salai.
Savukārt otrā šīs grupas spēlē Grieķija mājās ar 1:0 (1:0) guva virsroku pār Somiju. Grieķiem uzvaru atnesa Albina Granlunda raidījums savos vārtos.
Šajā grupā pēc piecām spēlēm līdere ar 12 punktiem ir Somija, kurai ar deviņiem punktiem seko Grieķija, septiņus punktus iekrājusi Ungārija, bet viens punkts ir Igaunijai, kas izkritusi uz vājāko jeb D divīziju.
D divīzijā Latvija pirmās grupas spēlē viesos nospēlēja neizšķirti 1:1 (0:1) ar Kazahstānu. Latviešiem vārtus guva Deniss Rakels, bet pretiniekiem izcēlās Gafuržans Sujumbajevs.
Tikmēr otrā D divīzijas pirmās grupas spēlē Latvijas nākamā pretiniece Andora savā laukumā negaidīti izcīnīja neizšķirtu 1:1 (0:1) pret Gruziju. Gruzīniem vārtus guva talantīgais Giorgi Čakvetadze, bet andoriešiem izcēlās Kristians Martiness.
Grupas vadībā ar 13 punktiem piecās spēlēs ir Gruzija, kam ar sešiem punktiem seko Kazahstāna, kamēr pa trim punktiem guvušas Latvija un Andora, latviešiem iekrājot labāko gūto un zaudēto vārtu attiecību.
Vēl D divīzijā Baltkrievija otrās grupas mačā viesos ar 2:0 (1:0) uzvarēja Luksemburgu. Baltkrieviem ar diviem gūtiem vārtiem izcēlās Staņislavs Draguns.
Otrā šīs grupas mačā Moldova izbraukumā ar 1:0 (0:0) apspēlēja Sanmarīno, vārtus gūstot Vitālijam Damascanam.
Šajā grupā pēc piecām spēlēm līdere ar 11 punktiem ir Baltkrievija, deviņus punktus guvusi Luksemburga, astoņi punkti ir Moldovai, bet bez punktiem cīnās Sanmarīno.
UEFA Nāciju līgā izlases pēc ranga ir sadalītas četrās divīzijās, Latvijai spēlējot vājākajā no tām jeb D divīzijā. Tajā ir četras grupas, katrā pa četrām vienībām, tām līdz novembra beigām aizvadot divu apļu turnīru. Grupu uzvarētāji savukārt vēlāk noskaidros divīzijas labāko komandu, kura iegūs ceļazīmi uz 2020.gada Eiropas čempionāta finālturnīru.
Līdz ar to UEFA Nāciju līga ietekmēs arī 2020.gada Eiropas čempionāta kvalifikāciju, kas sāksies 2019.gada martā. Šoreiz Eiropas čempionāta finālturnīrs ar 24 dalībniecēm notiks uzreiz 13 valstīs, tāpēc neviena no rīkotājvalstīm nesaņems automātisku ceļazīmi.
Finālturnīram 20 izlases kvalificēsies pēc grupu turnīra, kamēr vēl četras tiks noskaidrotas starp 16 valstsvienībām, kuras uzvarējušas savās Nāciju līgas grupās. Katras divīzijas ietvaros līdz ar to sacentīsies četras labākās vienības, uzvarētājām iegūstot ceļazīmi uz Eiropas čempionātu. Tāpēc ir skaidrs, ka finālturnīrā iekļūs vismaz viena izlase no D divīzijas.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa